title: Komisjoni rakendusmäärus (EL) 2019/899, 29. mai 2019, milles käsitletakse Saccharomyces cerevisiae CNCM I-4407 loa pikendamist nuumlammaste, lüpsikitsede, lüpsilammaste, lüpsipühvlite, hobuste ja nuumsigade söödalisandina ning tunnistatakse kehtetuks määrused (EÜ) nr 1447/2006, (EÜ) nr 188/2007, (EÜ) nr 232/2009, (EÜ) nr 186/2007 ja (EÜ) nr 209/2008 (loa hoidja S.I. Lesaffre) (EMPs kohaldatav tekst)

text:
                  3.6.2019

                  ET

                  Euroopa Liidu Teataja

                  L 144/32

         KOMISJONI RAKENDUSMÄÄRUS (EL) 2019/899,
         29. mai 2019,
         milles käsitletakse Saccharomyces cerevisiae CNCM I-4407 loa pikendamist nuumlammaste, lüpsikitsede, lüpsilammaste, lüpsipühvlite, hobuste ja nuumsigade söödalisandina ning tunnistatakse kehtetuks määrused (EÜ) nr 1447/2006, (EÜ) nr 188/2007, (EÜ) nr 232/2009, (EÜ) nr 186/2007 ja (EÜ) nr 209/2008 (loa hoidja S.I. Lesaffre)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatavate söödalisandite loa taotlemise nõue ning sellise loa andmise ja kehtivuse pikendamise alused ja kord.

                     (2)

                        Saccharomyces cerevisiae NCYC Sc 47 on söödalisandina saanud loa kümneks aastaks nuumlammaste puhul komisjoni määrusega (EÜ) nr 1447/2006, (2) hobuste puhul komisjoni määrusega (EÜ) nr 186/2007, (3) lüpsikitsede ja lüpsilammaste puhul komisjoni määrusega (EÜ) nr 188/2007, (4) nuumsigade puhul komisjoni määrusega (EÜ) nr 209/2008 (5) ja lüpsipühvlite puhul komisjoni määrusega (EÜ) nr 232/2009 (6).

                     (3)

                     Määruse (EÜ) nr 1831/2003 artikli 14 kohaselt esitas kõnealuste lubade hoidja taotlused, mis käsitlevad Saccharomyces cerevisiae CNCM I-4407 (endine NCYC Sc 47) söödalisandina kasutamise loa pikendamist nuumlammaste, lüpsikitsede, lüpsilammaste, lüpsipühvlite, nuumsigade ja hobuste puhul ning kõnealuse söödalisandi liigitamist söödalisandite kategooriasse „zootehnilised lisandid“. Kõnealustele taotlustele olid lisatud määruse (EÜ) nr 1831/2003 artikli 14 lõikes 2 nõutud andmed ja dokumendid.

                     (4)

                     Euroopa Toiduohutusamet (edaspidi „amet“) jõudis 13. juuni 2018. aasta arvamuses (7) järeldusele, et taotleja esitatud andmetest nähtub, et söödalisand vastab loa andmise tingimustele.

                     (5)

                        Saccharomyces cerevisiae CNCM I-4407 hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks pikendada kõnealuse söödalisandi loa kehtivust vastavalt käesoleva määruse lisas esitatud tingimustele.

                     (6)

                        Saccharomyces cerevisiae CNCM I-4407 söödalisandina kasutamise loa kehtivuse pikendamise tõttu käesoleva määruse lisas sätestatud tingimustel tuleks määrused (EÜ) nr 1447/2006, (EÜ) nr 186/2007, (EÜ) nr 188/2007, (EÜ) nr 209/2008 ja (EÜ) nr 232/2009 kehtetuks tunnistada.

                     (7)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Luba, mis on antud lisas nimetatud söödalisandile, mis kuulub kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, kui seda kasutatakse nuumlammaste, lüpsikitsede, lüpsilammaste, lüpsipühvlite ja nuumsigade puhul, ning funktsionaalrühma „seedimist soodustavad ained“, kui seda kasutatakse hobuste puhul, pikendatakse vastavalt kõnealuses lisas sätestatud tingimustele.

            Artikkel 2
            Preparaati Saccharomyces cerevisiae NCYC Sc47 võib söödalisandina käesoleva määruse lisas ning määrustes (EÜ) nr 1447/2006, (EÜ) nr 186/2007, (EÜ) nr 188/2007, (EÜ) nr 209/2008 ja (EÜ) nr 232/2009 sätestatud tingimustel, ning eelseguna ja seda sisaldava segasöödana kõnealuste määruste kohaselt märgistatuna jätkuvalt turule lasta enne käesoleva määruse jõustumist, kuni olemasolevad varud on ammendatud.

            Artikkel 3
            Määrused (EÜ) nr 1447/2006, (EÜ) nr 186/2007, (EÜ) nr 188/2007, (EÜ) nr 209/2008 ja (EÜ) nr 232/2009 tunnistatakse kehtetuks.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. mai 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Komisjoni 29. septembri 2006. aasta määrus (EÜ) nr 1447/2006 Saccharomyces cerevisiae (Biosaf SC 47) uue kasutusviisi lubamise kohta söödalisandina (ELT L 271, 30.9.2006, lk 28).

            (3)  Komisjoni 21. veebruari 2007. aasta määrus (EÜ) nr 186/2007 Saccharomyces cerevisiae (Biosaf SC 47) uue kasutusviisi lubamise kohta söödalisandina (ELT L 63, 1.3.2007, lk 6).

            (4)  Komisjoni 23. veebruari 2007. aasta määrus (EÜ) nr 188/2007 Saccharomyces cerevisiae (Biosaf SC 47) uue kasutusviisi lubamise kohta söödalisandina (ELT L 57, 24.2.2007, lk 3).

            (5)  Komisjoni 6. märtsi 2008. aasta määrus (EÜ) nr 209/2008 Saccharomyces cerevisiae (Biosaf SC 47) uue kasutusviisi lubamise kohta söödalisandina (ELT L 63, 7.3.2008, lk 3).

            (6)  Komisjoni 19. märtsi 2009. aasta määrus (EÜ) nr 232/2009, milles käsitletakse söödalisandi Saccharomyces cerevisiae NCYC Sc47 uue kasutusviisi lubamist piimapühvlite söödas (loa omanik Société Industrielle Lesaffre) (ELT L 74, 20.3.2009, lk 14).

            (7)  EFSA Journal 2018;16(7):5339.

            LISA

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised söödalisandid. Funktsionaalrühm: soolestiku mikrofloorat tasakaalustavad ained

                        4b1702

                        S.I. Lesaffre

                           Saccharomyces cerevisiae CNCM I-4407

                           Söödalisandi koostis:

                           Saccharomyces cerevisiae CNCM I-4407 preparaat, milles toimeaine miinimumkontsentratsioon on 5 × 109 CFU/g.
                        Tahkel kujul

                           Toimeaine kirjeldus

                           Saccharomyces cerevisiae CNCM I-4407 eluvõimelised kuivatatud rakud

                           Analüüsimeetod
                            (1)

                        Loendamine: süviskülvimeetod, kasutades klooramfenikool-dekstroos-pärmiekstrakti agarit (EN 15789:2009)
                        Tuvastamine: polümeraasi ahelreaktsiooni (PCR) meetod (CEN/TS 15790: 2008).

                        Nuumlambad

                        —

                        1,4 × 109

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Soovitatav annus (CFU looma kohta päevas):

                                                —

                                                lüpsikitsede puhul: 3 × 109

                                                —

                                                lüpsilammaste puhul 2 × 109

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas silma- ja hingamiskaitsevahendeid.

                        23. juuni 2029

                        Lüpsikitsed ja lüpsilambad

                        7 × 108

                        Nuumsead

                        1,25 × 109

                        Lüpsipühvlid

                        5 × 108

                        Söödalisandi identifitseerimisnumber

                        Loa hoidja nimi

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        CFU/kg täissöödas, mille niiskusesisaldus on 12 %

                           Kategooria: zootehnilised söödalisandid. Funktsionaalrühm: seedimist soodustavad ained

                        4b1702

                        S.I. Lesaffre

                           Saccharomyces cerevisiae CNCM I-4407

                           Söödalisandi koostis:

                           Saccharomyces cerevisiae CNCM I-4407 preparaat, milles toimeaine miinimumkontsentratsioon on 5 × 109 CFU/g.
                        Tahkel kujul

                           Toimeaine kirjeldus

                           Saccharomyces cerevisiae CNCM I-4407 eluvõimelised kuivatatud rakud

                           Analüüsimeetod
                            (2)

                        Loendamine: süviskülvimeetod, kasutades klooramfenikool-dekstroos-pärmiekstrakti agarit (EN 15789:2009)
                        Tuvastamine: polümeraasi ahelreaktsiooni (PCR) meetod (CEN/TS 15790:2008).

                        Hobused

                        —

                        8 × 108

                        —

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Soovitatav annus (CFU looma kohta päevas):

                                                —

                                                hobused: 1,25 × 1010 – 6 × 1010

                                    3.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas silma- ja hingamiskaitsevahendeid.

                        23. juuni 2029

               (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports

               (2)  Analüüsimeetodite üksikasjad on kättesaadavad Euroopa Liidu söödalisandite referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2019/900, 29. mai 2019, milles käsitletakse loa andmist 8-merkapto-p-mentaan-3-ooni ja p-ment-1-een-8-tiooli kasutamiseks kõikide loomaliikide söödalisandina (EMPs kohaldatav tekst)

text:
                  3.6.2019

                  ET

                  Euroopa Liidu Teataja

                  L 144/36

         KOMISJONI RAKENDUSMÄÄRUS (EL) 2019/900,
         29. mai 2019,
         milles käsitletakse loa andmist 8-merkapto-p-mentaan-3-ooni ja p-ment-1-een-8-tiooli kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

                     (2)

                     Direktiivi 70/524/EMÜ alusel on antud tähtajatu luba 8-merkapto-p-mentaan-3-ooni ja p-ment-1-een-8-tiooli kasutamiseks kõikide loomaliikide söödalisandina. Vastavalt määruse (EÜ) nr 1831/2003 artikli 10 lõikele 1 kanti need ained olemasoleva tootena seejärel söödalisandite registrisse.

                     (3)

                     Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus 8-merkapto-p-mentaan-3-ooni ja p-ment-1-een-8-tiooli uuesti hindamiseks kõikide loomaliikide söödalisandina. Taotleja taotles kõnealuste söödalisandite liigitamist söödalisandite kategooriasse „organoleptilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (4)

                     Euroopa Toiduohutusamet (edaspidi „amet“) jõudis oma 27. novembri 2018. aasta arvamuses (3) järeldusele, et kavandatud kasutustingimuste juures ei avalda 8-merkapto-p-mentaan-3-oon ja p-ment-1-een-8-tiool söödas kasutamisel kahjulikku mõju loomade tervisele, tarbijaohutusele ega keskkonnale. Samuti jõudis amet järeldusele, et mõlemad ained ärritavad hingamisteid ja et ei saa teha järeldusi nende võimaliku nahka sensibiliseeriva toime kohta. Seepärast leiab komisjon, et tuleks võtta asjakohased kaitsemeetmed, et hoida ära kahjulikku mõju inimeste, eelkõige söödalisandi kasutajate tervisele. Amet jõudis ka järeldusele, et kuna kõnealust kahte ainet kasutatakse toidus ja nende toime söödas on sama kui toidus, ei ole vaja nende tõhusust söödas täiendavalt tõendada.

                     (5)

                     Parema kontrolli võimaldamiseks tuleks sätestada teatavad piirangud ja tingimused. Söödalisandi etiketil tuleks esitada 8-merkapto-p-mentaan-3-ooni ja p-ment-1-een-8-tiooli soovitatav sisaldus. Sellise sisalduse ületamise korral tuleks esitada eelsegu, segasööda ja söödamaterjali etiketil teatav teave.

                     (6)

                     Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määrusega (EÜ) nr 1831/2003 asutatud referentlabori aruande söödas sisalduvate kõnealuste söödalisandite analüüsimise meetodi kohta.

                     (7)

                     Kõnealuste ainete hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba nende ainete kasutamiseks vastavalt käesoleva määruse lisas esitatud tingimustele.

                     (8)

                     Kuna ohutusnõuetest ei tulene vajadust kõnealuste ainete lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (9)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Loa andmine
            Lisas kirjeldatud aineid, mis kuuluvad söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas vastavalt lisas sätestatud tingimustele.

            Artikkel 2
            Üleminekumeetmed

               1.   Lisas kirjeldatud aineid ja neid aineid sisaldavaid eelsegusid, mis on toodetud ja märgistatud enne 23. detsembrit 2019 kooskõlas enne 23. juunit 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.

               2.   Lisas kirjeldatud aineid sisaldavaid söödamaterjale ja segasööta, mis on toodetud ja märgistatud enne 23. juunit 2020 kooskõlas enne 23. juunit 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.

               3.   Lisas kirjeldatud aineid sisaldavaid söödamaterjale ja segasööta, mis on toodetud ja märgistatud enne 23. juunit 2021 kooskõlas enne 23. juunit 2019 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. mai 2019

                  Komisjoni nimel

                  president

               Jean-Claude JUNCKER

            (1)  ELT L 268, 18.10.2003, lk 29.

            (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

            (3)  EFSA Journal 2019; 17(1):5530.

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Toimeaine sisaldus milligrammides 12 % niiskusesisaldusega täissööda kilogrammi kohta

                        Kategooria: organoleptilised lisandid. Funktsionaalrühm: lõhna- ja maitseained

                        2b12038

                        —

                        8-merkapto-p-mentaan-3-oon

                           Söödalisandi koostis

                        8-merkapto-p-mentaan-3-oon

                           Toimeaine kirjeldus

                        8-merkapto-p-mentaan-3-oon
                        Toodetud keemilise sünteesi teel
                        Puhtus: vähemalt 97 %
                        Keemiline valem: C10H18OS
                        CASi number: 38462-22–5
                        FLAVISe number: 12.038

                           Analüüsimeetod
                            (1)

                        8-merkapto-p-mentaan-3-ooni määramine söödalisandis ja sööda lõhna- ja/või maitseainega eelsegus:
                        gaaskromatograafia-massispektromeetria retentsiooniaja järgi häälestamisega (GC-MS-RTL)

                        Kõik loomaliigid

                        —

                        —

                        —

                                    1.

                                    Söödalisand lisatakse söödale eelseguna.

                                    2.

                                    Söödalisandi ja eelsegu kasutamisjuhistes märgitakse säilitustingimused ja püsivus kuumtöötlemisel.

                                    3.

                                    Söödalisandi etiketil esitatakse järgmine teave:
                                    „Toimeaine soovitatav maksimumsisaldus 12 % niiskusesisaldusega täissöödas: 0,05 mg/kg“.

                                    4.

                                    Eelsegu, söödamaterjali ja segasööda etiketil esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist väärtust: 0,05 mg/kg.

                                    5.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.

                        23. juuni 2029

                        2b12085

                        —

                           p-ment-1-een-8-tiool

                           Söödalisandi koostis

                           p-ment-1-een-8-tiool

                           Toimeaine kirjeldus

                           p-ment-1-een-8-tiool
                        Toodetud keemilise sünteesi teel
                        Puhtus: vähemalt 98 %
                        Keemiline valem: C10H18OS
                        CASi number: 71159-90–5
                        FLAVISe number: 12.085

                           Analüüsimeetod
                            (1)

                           p-ment-1-een-8-tiooli sisalduse määramine söödalisandis ja sööda lõhna- ja/või maitseainega eelsegus:
                        gaaskromatograafia-massispektromeetria retentsiooniaja järgi häälestamisega (GC-MS-RTL)

                        Kõik loomaliigid

                        —

                        —

                        —

                                    1.

                                    Söödalisand lisatakse söödale eelseguna.

                                    2.

                                    Söödalisandi ja eelsegu kasutamisjuhistes märgitakse säilitustingimused ja püsivus kuumtöötlemisel.

                                    3.

                                    Söödalisandi etiketil esitatakse järgmine teave:
                                    „Toimeaine soovitatav maksimumsisaldus 12 % niiskusesisaldusega täissöödas: 0,05 mg/kg“.

                                    4.

                                    Eelsegu, söödamaterjali ja segasööda etiketil esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist väärtust: 0,05 mg/kg.

                                    5.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.

                        23. juuni 2029

               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2019/917, 4. juuni 2019, millega kehtestatakse tehnilised kirjeldused, meetmed ja muud nõuded, mis on vajalikud maksejõuetusregistrite omavahelise ühendamise süsteemi jaoks vastavalt Euroopa Parlamendi ja nõukogu määruse (EL) 2015/848 artiklile 25

text:
                  5.6.2019

                  ET

                  Euroopa Liidu Teataja

                  L 146/100

         KOMISJONI RAKENDUSMÄÄRUS (EL) 2019/917,
         4. juuni 2019,
         millega kehtestatakse tehnilised kirjeldused, meetmed ja muud nõuded, mis on vajalikud maksejõuetusregistrite omavahelise ühendamise süsteemi jaoks vastavalt Euroopa Parlamendi ja nõukogu määruse (EL) 2015/848 artiklile 25
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. mai 2015. aasta määrust (EL) 2015/848 maksejõuetusmenetluse kohta, (1) eriti selle artikli 25 lõike 2 punkte a–f,
         ning arvestades järgmist:

                     (1)

                     Maksejõuetusregistrite omavahelise ühendamise süsteemi loomiseks tuleb kindlaks määrata ja vastu võtta tehnilised kirjeldused, meetmed ja muud nõuded, millega tagatakse ühetaolised tingimused selle süsteemi rakendamiseks.

                     (2)

                     Käesolevas määruses sätestatud tehnilised kirjeldused, meetmed ja muud nõuded on kooskõlas maksejõuetusmenetluste komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas esitatakse määruse (EL) 2015/848 artikli 25 lõike 2 punktides a–f osutatud tehnilised kirjeldused, meetmed ja muud nõuded, millega tagatakse ühetaolised tingimused maksejõuetusregistrite omavahelise ühendamise süsteemi rakendamiseks.
            Maksejõuetusregistrid ühendatakse omavahel vastavalt neile tehnilistele kirjeldustele, meetmetele ja muudele nõuetele 30. juuniks 2021.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolev määrus on tervikuna siduv ja kõikides liikmesriikides vahetult kohaldatav kooskõlas aluslepingutega.

            Brüssel, 4. juuni 2019

                  Komisjoni nimel

                  president

               Jean-Claude JUNCKER

            (1)  ELT L 141, 5.6.2015, lk 19.

            LISA

               ARTIKLIS 1 OSUTATUD TEHNILISED KIRJELDUSED, MEETMED JA MUUD NÕUDED

            1.   Reguleerimisese

            Maksejõuetusregistrite ühendamise süsteem (Insolvency Registers Interconnection system ehk IRI) on detsentraliseeritud süsteem, mis seob omavahel riikide registrid ja Euroopa e-õiguskeskkonna portaali. IRI näol on tegemist keskse otsinguteenusega, mille kaudu saab kätte kogu kohustusliku teabe maksujõuetusalaste menetluste kohta, mis on sätestatud määruses (EL) 2015/848, ning mis tahes muu teabe või dokumendid, mis on riikide registrites.
            2.   Mõisted

            a)   „HTTPS“ (HyperText Transport Protocol Secure) ehk „turvaline hüperteksti edastuse protokoll“– krüpteeritud side ja turvalised sidekanalid;
            b)   „maksejõuetuse andmestik“– ühe võlgniku maksejõuetusmenetlust käsitlevate andmete kogum määruse (EL) 2015/848 artikli 24 tähenduses, mis tuleb avaldada riigi maksejõuetusregistris ja mis peab olema kättesaadav keskse avaliku elektroonilise pääsupunkti kaudu (Euroopa e-õiguskeskkonna portaal) vastavalt määruse (EL) 2015/848 artiklile 25;
            c)   „liikmesriigi maksejõuetusmenetluse otspunkt“– allikas, kust on pärit maksejõuetuse andmestikus sisalduv teave; Euroopa e-õiguskeskkonna portaal konsulteerib liikmesriigi maksejõuetusmenetluse otspunkti kui selle teabe omanikuga, kes esitab nõutud andmed;
            d)   „riiklik registreerimisnumber“– registreerimisnumber, millega juriidiline isik on registreeritud äriregistris või samaväärses registris, või füüsilise isiku isikukood või samaväärne kood;
            e)   „päritolu salgamise vääramine“– meetmed, mille abil tõendatakse andmete terviklus ja päritolu selliste meetoditega nagu digitaalne sertifitseerimine, avaliku võtme taristu ja digitaalallkiri;
            f)   „kättesaamise salgamise vääramine“– meetmed, mille abil andmete kavandatud vastuvõtja tõendab lähetajale andmete kättesaamist selliste meetoditega nagu digitaalne sertifitseerimine, avaliku võtme taristu ja digitaalallkiri;
            g)   „platvorm“– Euroopa e-õiguskeskkonna portaali osaks olev keskne otsingusüsteem;
            h)   „registrid“– maksejõuetusregistrid määruse (EL) 2015/848 artiklis 24 sätestatud tähenduses;
            i)   „SOAP“ ehk lihtne objektipöörduse protokoll (Simple Object Access Protocol)– arvutivõrkudes veebiteenuste rakendamisel struktureeritud teabe vahetamiseks kasutatav veebikonsortsiumi standardite kohane sõnumivahetusprotokoll;
            j)   „veebiteenus“– tarkvaraline süsteem, mis on loodud toetama võrgus toimuvat koostalitlusvõimelist masinsuhtlust ja millel on masintöödeldavas vormingus liides.
            3.   Sidemeetodid

            3.1.   IRI kasutab registrite omavaheliseks ühendamiseks teenusepõhiseid elektroonilise side meetodeid, näiteks veebiteenuseid või muid taaskasutatavaid digiteenuste taristuid.
            3.2.   Euroopa e-õiguskeskkonna portaali ja platvormi vaheline side ning liikmesriigi maksejõuetusmenetluse otspunkti ja platvormi vaheline side toimub üks ühele põhimõttel. Side platvormilt registritele võib toimuda üks ühele põhimõttel või üks mitmele põhimõttel.
            4.   Sideprotokollid

            4.1.   Portaali, platvormi, registrite ja vabal valikul loodud juurdepääsupunktide vahelises andmevahetuses kasutatakse turvalisi internetiprotokolle, näiteks HTTPSi.
            4.2.   Struktureeritud andmete ja metaandmete edastamiseks kasutatakse standardseid teabevahetusprotokolle, nagu SOAP.
            5.   Turvastandardid

            Tehnilised meetmed, millega tagatakse IRI kaudu teavet edastades ja levitades infotehnoloogilise turvalisuse miinimumstandardid, peavad sisaldama järgmist:

                        a)

                        meetmed, millega tagatakse teabe konfidentsiaalsus, muu hulgas turvaliste kanalite (HTTPS) kasutamisega;

                        b)

                        meetmed, millega tagatakse vahetatavate andmete terviklus;

                        c)

                        meetmed, millega tagatakse teabe saatja päritolu salgamise vääramine IRIs ja kättesaamise salgamise vääramine;

                        d)

                        meetmed, millega tagatakse turvasündmuste logimine vastavalt infotehnoloogia turvastandardite tunnustatud rahvusvahelistele soovitustele;

                        e)

                        meetmed, millega tagatakse registreeritud kasutajate autentimine ja volitamine, ning meetmed, millega IRIs kontrollitakse portaali, platvormi või registritega ühendatud süsteemide identiteeti;

                        f)

                        meetmed, millega kaitstakse automatiseeritud otsingute eest (näiteks robotilõksudega) ja registrite kopeerimise eest (näiteks igast registrist tagastatavate tulemuste maksimaalse arvu piiramisega).

                  6.   Andmed, mida registrid ja IRI vahetavad

            6.1.   Ühetaolist teabekogumit, millel on liikmesriikide kõigis registrites sama struktuur ja sama liik, nimetatakse maksejõuetuse tuumandmestikuks.
            Iga liikmesriik võib maksejõuetuse tuumandmestikku laiendada täpsema teabega. Maksejõuetuse andmestiku andmed modelleeritakse kehtiva liidese spetsifikatsiooni põhjal.
            6.2.   Teabevahetuse osaks on ka kättesaamise kinnitamise, logimise ja aruandluse jaoks vajalikud sõnumid.
            7.   Standardsõnumi struktuur

            Registrite, platvormi ja portaali vaheline teabevahetus põhineb standardsetel andmete struktureerimise meetoditel ja teave esitatakse standardvorminguga sõnumitena (nt XML).
            8.   Platvormile edastatavad andmed

            8.1.   Koostalitlusvõimealaste nõuete kohaselt peavad iga registri pakutavad teenused olema ühtsed ja ühesuguse liidesega, et pöörduv rakendus, näiteks Euroopa e-õiguskeskkonna portaal saaks suhelda ainult ühte moodi liidestega, milles pakutakse ühetaolist andmeelementide kogumit. Selline lähenemisviis tähendab, et liikmesriigid peavad viima oma riigis kasutatava andmestruktuuri vastavusse komisjoni esitatud liidesespetsifikatsioonidega.
            8.2.   Selleks, et platvorm saaks oma funktsioone täita, edastatakse sellele järgmist liiki andmed:

                        a)

                        andmed, mille põhjal saab platvormiga ühendatud süsteemid identifitseerida; nendeks andmeteks võib olla URL, millega iga süsteem on IRIs identifitseeritud;

                        b)

                        mis tahes muud operatiivsed andmed, mis on vajalikud, et platvorm saaks tagada otsinguteenuse nõuetekohase ja tõhusa töö ja registrite koostalitlusvõime; nende andmete hulka võivad kuuluda koodide loendid, sõnastikud ja nende metaandmetega seotud tõlked, aga ka logimis- ja aruandlusandmed.

                  8.3.   Platvormi hallatavaid andmeid ja metaandmeid töödeldakse ja säilitatakse kooskõlas käesoleva lisa punktis 5 kirjeldatud turvastandarditega.
            9.   Süsteemi käitamise meetodid ja platvormi kaudu pakutavad infotehnoloogiateenused

            9.1.   Teabe levitamise ja teabevahetuse osas tugineb süsteem järgmisele tehnilisele käitamismeetodile:

                        a)

                        teadete edastamiseks vajalikus keeleversioonis kasutab platvorm alusandmete kogumeid, näiteks koodide loendeid, kontrollitud sõnaloendeid ja sõnastikke;

                        b)

                        vajaduse korral tõlgitakse sõnaloendite ja sõnastike terminid kõigisse ELi ametlikesse keeltesse; võimaluse korral kasutatakse tunnustatud standardeid ja standardsõnumeid.

                  9.2.   Komisjon edastab liikmesriikidele täpsema teabe süsteemi käitamise tehnilise meetodi ja platvormi kaudu pakutavate infotehnoloogiateenuste rakendamise kohta.
            10.   Otsingukriteeriumid

            10.1.   IRI kaudu otsingu tegemisel tuleb valida vähemalt üks riik.
            10.2.   Portaalis on otsingu jaoks olemas järgmised ühtlustatud kriteeriumid:

                        a)

                        nimi,

                        b)

                        riiklik registreerimisnumber.

                  Neid kaht kriteeriumi võib kasutada koos või ükshaaval.
            10.3.   Portaalis võib olla võimalik kasutada ka muid kriteeriume.
            11.   Maksete tegemise viisid

            11.1.   Kui IRI kaudu tehakse e-õiguskeskkonna portaalis kättesaadavaks selliseid dokumente ja andmeid, mille eest liikmesriigid võtavad tasu, võimaldab süsteem kasutajatel maksta võrgus, kasutades selliseid laialt levinud maksete tegemise viise nagu krediit- ja deebetkaardid.
            11.2.   Süsteem võib võimaldada kasutada ka muid makseviise, näiteks pangaülekannet või nn virtuaalset rahakotti (hoius).
            12.   Teenuste kättesaadavus

            12.1.   Teenus on kättesaadav seitse päeva nädalas 24 tundi ööpäevas ning süsteemi käideldavuse määr on vähemalt 98 %, v.a korraline hooldus.
            12.2.   Liikmesriigid teavitavad komisjoni hooldustegevusest

                        a)

                        viis tööpäeva ette, kui hooldustegevus võib põhjustada kuni neljatunnise katkestuse;

                        b)

                        kümme tööpäeva ette, kui hooldustegevus võib põhjustada kuni 12-tunnise katkestuse;

                        c)

                        30 tööpäeva ette, kui tegemist on taristu arvutisaali hooldusega, mis võib põhjustada aastas kuni kuuepäevase katkestuse.

                  Hooldustegevus toimub võimaluse korral väljaspool tööaega (19.00–8.00 Kesk-Euroopa aja järgi).
            12.3.   Kui liikmesriikidel on iganädalaseks hoolduseks ette nähtud fikseeritud ajavahemikud, teatavad nad komisjonile, millisel nädalapäeval ja kellaajal peaks selline hooldus kavakohaselt toimuma. Ilma et see piiraks punkti 12.2 alapunktidest a–c tulenevaid kohustusi, võivad liikmesriigid olukorras, kus nende süsteemid ei ole sellise fikseeritud ajavahemiku jooksul kättesaadavad, otsustada komisjoni iga kord mitte teavitada.
            12.4.   Liikmesriikide süsteemide ootamatu tehnilise tõrke korral teatavad liikmesriigid komisjonile viivitamata, et nende süsteem ei ole käideldav, ning teenuse taastumise eeldatava aja, kui nad seda teavad.
            12.5.   Kui tegemist on muudatusega, mis võib mõjutada ühendust keskse platvormiga, teavitab liikmesriik komisjoni sellest ette nii pea, kui muudatuse kohta on teada piisavalt tehnilisi üksikasju.
            12.6.   Keskse platvormi või portaali ootamatu tõrke korral teatab komisjon liikmesriikidele viivitamata, et platvorm või portaal ei ole käideldav, ning teenuse taastumise eeldatava aja, kui ta seda teab.
            13.   Transkriptsiooni- ja transliteratsioonireeglid

            Iga liikmesriigi rakendus peab erimärkide, otsingusisendi ja tagastatavate tulemuste osas toetama riiklikke transkriptsiooni-, latiniseerimis- ja transliteratsioonistandardeid.


title: Komisjoni rakendusmäärus (EL) 2019/1131, 2. juuli 2019, millega luuakse tollimeede Euroopa Parlamendi ja nõukogu määruse (EL) 2016/1036 artikli 14a ning Euroopa Parlamendi ja nõukogu määruse (EL) 2016/1037 artikli 24a rakendamiseks

text:
                  3.7.2019

                  ET

                  Euroopa Liidu Teataja

                  L 179/12

         KOMISJONI RAKENDUSMÄÄRUS (EL) 2019/1131,
         2. juuli 2019,
         millega luuakse tollimeede Euroopa Parlamendi ja nõukogu määruse (EL) 2016/1036 artikli 14a ning Euroopa Parlamendi ja nõukogu määruse (EL) 2016/1037 artikli 24a rakendamiseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 14a lõiget 1,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed, (2) eriti selle artikli 24a lõiget 1,
         ning arvestades järgmist:

                     (1)

                     Määrus (EL) 2016/1036 ja määrus (EL) 2016/1037 võimaldavad teatavate kaupade suhtes kohaldada dumpinguvastast ja/või tasakaalustavat tollimaksu liikmesriigi mandrilaval või liikmesriigi poolt ÜRO mereõiguse konventsiooni kohaselt deklareeritud majandusvööndis (3).

                     (2)

                     Kui asjaomane toode tuuakse liidu liikmesriigi mandrilaval või majandusvööndis asuvale tehissaarele, paiksele või ujuvale rajatisele või mis tahes muule struktuurile, nõutakse Euroopa Parlamendi ja nõukogu määruses (EL) nr 952/2013, (4) et sellisel juhul kasutataks sellise toote deklareerimiseks enne selle väljavedu reekspordi deklaratsiooni, reekspordi teatist või väljumise ülddeklaratsiooni. Selleks et tagada vajalik teave, et teha kindlaks, kas tolliasutusel on võimalik dumpinguvastane ja/või tasakaalustav tollimaks kätte saada või et täita määruse (EL) 2016/1036 artikli 14 lõigetes 5, 5a ja 6 ning määruse (EL) 2016/1037 artikli 24 lõigetes 5, 5a ja 6 sätestatud registreerimis- ja aruandluskohustust, tuleks saajalt nõuda vastuvõtudeklaratsiooni esitamist selle liikmesriigi pädevale tolliasutusele, kus reekspordi deklaratsioon aktsepteeriti, või kus reekspordi teatis või väljumise ülddeklaratsioon registreeriti 30 päeva jooksul pärast asjaomase toote vastuvõtmist mandrilaval või majandusvööndis asuval tehissaarel, paiksel või ujuval rajatisel või muul struktuuril.

                     (3)

                     Kui asjaomane toode tuuakse liidu liikmesriigi mandrilaval või majandusvööndis asuvale tehissaarele, paiksele või ujuvale rajatisele või mis tahes muule struktuurile otse väljastpoolt liidu tolliterritooriumi, ei ole võimalik kasutada määrusega (EL) nr 952/2013 ette nähtud vahendeid. Selleks et tagada vajalik teave, et teha kindlaks, kas tolliasutusel on võimalik dumpinguvastane ja/või tasakaalustav tollimaks kätte saada või et täita määruse (EL) 2016/1036 artikli 14 lõigetes 5, 5a ja 6 ning määruse (EL) 2016/1037 artikli 24 lõigetes 5, 5a ja 6 sätestatud registreerimis- ja aruandluskohustust, tuleks asjaomane toode deklareerida vastuvõtudeklaratsiooniga, mille saaja esitab 30 päeva jooksul pärast asjaomase toote vastuvõtmist mandrilaval või majandusvööndis asuval tehissaarel, paiksel või ujuval rajatisel või muul struktuuril. Kuna liikmesriik, kellele mandrilava või majandusvöönd kuulub, on kõige sobivam kontrolli teostamiseks, tuleb deklaratsioon esitada selle liikmesriigi pädevale tolliasutusele.

                     (4)

                     Selleks et lihtsustada kontrolli, mida tolliasutused teevad käesoleva määruse alusel, peaks võlgniku mõiste üldreeglina piirduma nende litsentside omajatega, mis lubavad äritegevust nende liikmesriikide mandrilaval ja majandusvööndis, kes võtavad asjaomased tooted vastu kõnealusel mandrilaval või majandusvööndis asuval tehissaarel, paiksel või ujuval rajatisel või muul struktuuril, olenemata kohast, kust asjaomane toode tuuakse. Erijuhtudel võivad isikud, kes ei ole litsentsi omajad, olla samuti võlgnikud.

                     (5)

                     Juhtudeks, kui asjaomane toode suunatakse seestöötlemise protseduurile enne, kui see tarnitakse liidu liikmesriigi mandrilaval või majandusvööndis asuvale tehissaarele, paiksele või ujuvale rajatisele või mis tahes muule struktuurile, tuleb kehtestada erieeskiri, et vältida võimalikku dumpinguvastasest ja/või tasakaalustavast tollimaksust kõrvalehoidmist.

                     (6)

                     Selleks et võimaldada käesolevas määruses sätestatud raamistiku tõhusat toimimist, tuleks kohaldada määruses (EL) nr 952/2013 juba sätestatud asjakohaseid protseduure seoses tollivõla arvutamise, tollivõlast teatamise, tollivõla sissenõudmise, tagasimaksmise, vähendamise ja kustutamisega ning tagatise andmist tuleks kohaldada niivõrd, kui need on käesoleva määruse seisukohast asjakohased.

                     (7)

                     Kuna määruses (EL) nr 952/2013 sisalduvaid tollikontrolli käsitlevaid sätteid ei kohaldata väljaspool liidu tolliterritooriumi, tuleb käesoleva määrusega kehtestada konkreetsed tollikontrolli eeskirjad.

                     (8)

                     Selleks et anda tolliasutustele piisavalt aega vastuvõtudeklaratsioonide töötlemise ettevalmistamiseks, tuleks käesoleva määruse sätete kohaldamist edasi lükata.

                     (9)

                     Käesolevas määruses sätestatud meetmed on kooskõlas määruse (EL) 2016/1036 artikli 15 lõikes 1 ja määruse (EL) 2016/1037 artikli 25 lõikes 1 osutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Käesoleva määrusega kehtestatakse dumpinguvastase ja/või tasakaalustava tollimaksu sissenõudmise tingimused toodete puhul, mis tuuakse liikmesriigi mandrilaval või majandusvööndis asuvale tehissaarele, paiksele või ujuvale rajatisele või mis tahes muule struktuurile, samuti sellistest toodetest teavitamise ja nende deklareerimise ning tollimaksu tasumise protseduurid, kui kõnealuste toodete suhtes kohaldatakse vähemalt üht järgmisest:

                        a)

                        teade dumpinguvastase või subsiidiumivastase uurimise algatamise kohta;

                        b)

                        komisjoni rakendusmäärus, millega kehtestatakse impordi suhtes registreerimisnõue;

                        c)

                        komisjoni rakendusmäärus, millega kehtestatakse ajutine või lõplik dumpinguvastane või tasakaalustav tollimaks.

            Artikkel 2
            Mõisted
            Käesolevas määruses kasutatakse järgmisi mõisteid:
            1)   „tolliasutused“– liikmesriikide tolliasutused, kes vastutavad käesoleva määruse ja määruse (EL) nr 952/2013 artikli 5 lõikes 2 määratletud tollialaste õigusaktide kohaldamise eest;
            2)   „mandrilava“– Ühinenud Rahvaste Organisatsiooni mereõiguse konventsioonis määratletud mandrilava;
            3)   „majandusvöönd“– Ühinenud Rahvaste Organisatsiooni mereõiguse konventsioonis määratletud majandusvöönd, mille liikmesriik on Ühinenud Rahvaste Organisatsiooni mereõiguse konventsiooni kohaselt kuulutanud majandustsooniks;
            4)   „asjaomane toode“– toode, mille suhtes kohaldatakse vähemalt üht järgmisest:

                        a)

                        teade dumpinguvastase või subsiidiumivastase uurimise algatamise kohta;

                        b)

                        komisjoni rakendusmäärus, millega kehtestatakse impordi suhtes registreerimisnõue;

                        c)

                        komisjoni rakendusmäärus, millega kehtestatakse ajutine või lõplik dumpinguvastane või tasakaalustav tollimaks;

                  5)   „vastuvõtudeklaratsioon“– dokument, millega vastuvõtja näitab ettenähtud vormis ja viisil asjaomaste toodete vastuvõtmist liikmesriigi mandrilaval või majandusvööndis asuval tehissaarel, paiksel või ujuval rajatisel või mis tahes muul struktuuril, ning mis sisaldab andmeid, mida on vaja tasumisele kuuluva dumpinguvastase tollimaksu ja/või tasakaalustava tollimaksu kogumiseks või artikli 1 punktis a või b osutatud akti kohaseks aruandluseks ja/või registreerimiseks;
            6)   „võlg“– isiku kohustus tasuda asjaomase toote suhtes kohaldatava dumpinguvastase ja/või tasakaalustava tollimaksu summa;
            7)   „vastuvõtja“– isik, kellel on liikmesriigi mandrilaval või majandusvööndis äritegevuseks litsents või luba ja kes võtab vastu asjaomase toote või on korraldanud selle vastuvõtmise kõnealusel mandrilaval või kõnealuses majandustsoonis asuval tehissaarel, paiksel või ujuval rajatisel või mis tahes muul struktuuril;
            8)   „võlgnik“– võla tasumise eest vastutav isik.

            Artikkel 3
            Vastuvõtudeklaratsiooni esitamine

               1.   Vastuvõtja deklareerib vastuvõtudeklaratsiooniga asjaomase toote vastuvõtmise liikmesriigi mandrilaval või majandusvööndis asuval tehissaarel, paiksel või ujuval rajatisel või mis tahes muul struktuuril.

               2.   Vastuvõtudeklaratsioon esitatakse viivitamata ja hiljemalt 30 päeva jooksul alates asjaomase toote vastuvõtmisest elektrooniliste andmetöötlusvahendite abil järgmistele tolliasutustele:

                           a)

                           kui asjaomane toode tuuakse liidu tolliterritooriumilt, selle liikmesriigi tolliasutusele, kus reekspordi deklaratsioon on aktsepteeritud või reekspordi teatis või väljumise ülddeklaratsiooni on registreeritud;

                           b)

                           kui asjaomast toodet ei tooda liidu tolliterritooriumilt, selle liikmesriigi tolliasutusele, kellele mandrilava või majandusvöönd kuulub.

               3.   Vastuvõtudeklaratsioon sisaldab lisa I osas loetletud andmeelemente ja sellele tuleb lisada dokumendid, mis neid andmeelemente toetavad.

               4.   Tolliasutus võib lubada deklaratsiooni esitamist muude kui elektrooniliste andmetöötlusvahendite abil. Sel juhul esitab vastuvõtja lisa II osas sätestatud pabervormi originaaleksemplari ja ühe koopia koos dokumentidega, mis tõendavad vormil esitatud andmeelemente. Tolliasutus säilitab originaaleksemplari. Tolliasutus tagastab koopia vastuvõtjale pärast seda, kui ta on vastuvõtudeklaratsiooni registreerinud ja selle kättesaamist kinnitanud.

               5.   Liikmesriigid kasutavad vastuvõtudeklaratsioonides esitatud teavet määruse (EL) 2016/1036 artikli 14 lõiget 5 ja 5a ning määruse (EL) 2016/1037 artikli 24 lõigete 5 ja 5a kohaste registreerimiskohustuste täitmiseks ning nõukogu määruse (EL) 2016/1036 artikli 14 lõike 6 ja nõukogu määruse (EL) 2016/1037 artikli 24 lõike 6 kohaste komisjonile aruannete esitamise kohustuste täitmiseks.

            Artikkel 4
            Võlg

               1.   Võlg tekib järgmisest:

                           a)

                           reekspordi deklaratsiooni, reekspordi teatise või väljumise ülddeklaratsiooni esitamine asjaomase toote kohta, sealhulgas määruses (EL) nr 952/2013 osutatud seestöötlemise protseduuri alusel saadud töödeldud toote kohta, mis tuuakse liikmesriigi mandrilaval või majandusvööndis asuvale tehissaarele, paiksele või ujuvale rajatisele või mis tahes muule struktuurile liidu tolliterritooriumilt;

                           b)

                           asjaomase toote vastuvõtmine, kui see tuuakse liikmesriigi mandrilaval või majandusvööndis asuvale tehissaarele, paiksele või ujuvale rajatisele või mis tahes muule struktuurile väljastpoolt liidu tolliterritooriumi.

               2.   Lõike 1 punktis a osutatud juhtudel tekib võlg reekspordi deklaratsiooni aktsepteerimise või reekspordi teatise või väljumise ülddeklaratsiooni registreerimise ajal.
               Lõike 1 punktis b osutatud juhtudel tekib võlg asjaomaste toodete vastuvõtmise ajal.

               3.   Võlgnik on vastuvõtja.
               Kui reekspordi deklaratsioon, reekspordi teatis, lõike 1 punktis a osutatud väljumise ülddeklaratsioon või lõikes 4 osutatud vastuvõtudeklaratsioon koostatakse sellise teabe põhjal, mille alusel dumpinguvastast ja/või tasakaalustavat tollimaksu täielikult või osaliselt ei koguta, on võlgnik ka isik, kes esitas deklaratsiooni või teatise koostamiseks vajaliku teabe ja kes teadis või oleks pidanud teadma, et selline teave oli vale.
               Kui ühele võlale vastava dumpinguvastase ja/või tasakaalustava tollimaksu summa tasumise eest vastutab mitu isikut, vastutavad nad kõnealuse summa maksmise eest solidaarselt.

               4.   Vastuvõtja esitab vastuvõtudeklaratsiooni viivitamata ja hiljemalt 30 päeva jooksul pärast asjaomase toote vastuvõtmist. Rakendatakse artikli 3 lõikeid 2, 3 ja 4.

               5.   Lõike 1 punkti a kohaldamiseks esitatakse reekspordi deklaratsioonis, reekspordi teatises või väljumise ülddeklaratsioonis teave selle liikmesriigi mandrilava või majandusvööndi kohta, kuhu asjaomane toode tuuakse, kasutades asjakohast täiendavat viidet, nagu on määratletud komisjoni rakendusmääruse (EL) 2015/2447 (5) B lisa II jaotise punkti 2 andmeelemendis 2/3.

               6.   Võlg tekib vastuvõtudeklaratsiooni esitamise kohas või kui seda ei ole esitatud artikli 3 lõike 2 või artikli 4 lõike 4 kohaselt, siis kohas, kus see oleks tulnud esitada.

            Artikkel 5
            Dumpinguvastase ja/või tasakaalustava tollimaksu summa arvutamine

               1.   Tasumisele kuuluva dumpinguvastase ja/või tasakaalustava tollimaksu summa määratakse mutatis mutandis kindlaks nende määruse (EL) nr 952/2013 imporditollimaksu arvutamise eeskirjade alusel, mida kohaldati vaatlusaluse toote suhtes ajal, mil võlg seoses asjaomase tootega tekkis.

               2.   Kui asjaomane toode on suunatud määruses (EL) nr 952/2013 osutatud seestöötlemise protseduurile, arvutatakse võlg seoses asjaomasest tootest saadud töödeldud toodetega, mis reeksporditakse liikmesriigi mandrilaval või majandusvööndis asuvasse sihtkohta, selle asjaomase toote tariifse klassifikatsiooni, tolliväärtuse, koguse, laadi ja päritolu alusel, mis suunati seestöötlemise protseduurile asjaomase tootega seotud tollideklaratsiooni aktsepteerimise ajal.

            Artikkel 6
            Võla teatamine, sissenõudmine, maksmine, tagasimaksmine, vähendamine ja kustutamine ning tagatise andmine
            Võla teatamise, sissenõudmise, maksmise, tagasimaksmise, vähendamise ja kustutamise ning tagatise andmisega seoses kohaldatakse määruse (EL) nr 952/2013 III jaotise 2., 3. ja 4. peatüki asjakohaseid sätteid mutatis mutandis.

            Artikkel 7
            Tollikontroll

               1.   Tolliasutused võivad uurida asjaomast toodet ja/või võtta proove, kui neil on veel võimalik seda teha, kontrollida reekspordi deklaratsioonis, reekspordi teatises, väljumise ülddeklaratsioonis või vastuvõtudeklaratsioonis esitatud andmete õigsust ja täielikkust ning kontrollida tõendavate dokumentide olemasolu, autentsust, täpsust ja kehtivust.

               2.   Tolliasutused võivad kontrollida võlgniku raamatupidamisdokumente ja muid dokumente, mis on seotud asjaomase tootega tehtud toimingute või seda toodet hõlmavate eelnevate või edasiste äritoimingutega.

               3.   Kui on tõendeid, et isik ei täitnud mõnda käesolevas määruses sätestatud kohustusest, võivad tolliasutused kontrollida kõnealuse isiku raamatupidamisdokumente ja muid dokumente, mis on seotud asjaomase tootega tehtud toimingute või seda toodet hõlmavate eelnevate või edasiste äritoimingutega.

               4.   Lõigetes 1, 2 ja 3 osutatud kontrolle ja läbivaatusi võib teha kauba valdaja või tema esindaja ruumides või mis tahes muu isiku ruumides, kes on otseselt või kaudselt äriliselt seotud nendes toimingutes osalemisega, või mis tahes muu isiku ruumides, kelle valduses on need dokumendid ja andmed ärilisel eesmärgil.

            Artikkel 8
            Dokumentide ja muu teabe säilitamine ning tasud ja kulud
            Määruse (EL) nr 952/2013 artiklit 51 kohaldatakse mutatis mutandis dokumentide ja muu teabe säilitamise suhtes.
            Määruse (EL) nr 952/2013 artiklit 52 kohaldatakse mutatis mutandis tasude ja kulude suhtes.

            Artikkel 9
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates neljandast kuust pärast avaldamise kuupäeva.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. juuli 2019

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21.

            (2)  ELT L 176, 30.6.2016, lk 55.

            (3)  EÜT L 179, 23.6.1998, lk 3.

            (4)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).

            (5)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

            LISA

               VASTUVÕTUDEKLARATSIOON

            I OSA

               Andmeelemendid

            Vastuvõtja esitab elektrooniliselt vastuvõtudeklaratsiooni, mis sisaldab järgmisi andmeid.

                        1)

                        Vastuvõtja nimi, aadress ja EORI-number

                        2)

                        Deklareeritud asjaomase toote kirjeldus, kauba kood – TARICi kood ja TARICi lisakood (vajaduse korral), bruto- ja netomass, lisaühikus väljendatud kogus (vajaduse korral), päritoluriigi kood ja/või vajaduse korral lähteriigi kood (1)

                        3)

                        Pädev liikmesriik (vt artikli 3 lõige 2 ja artikli 4 lõige 4)

                        4)

                        Käesoleva deklaratsiooni suhtes kohaldatavate määruste või menetluse algatamise teadete arv
                        Kohaldatav meede:

                                    —

                                    Statistika dumpinguvastaste/tasakaalustavate meetmete kohta

                                    —

                                    Algatamisteade

                                    —

                                    Registreerimine

                                    —

                                    Ajutine dumpinguvastane tollimaks

                                    —

                                    Ajutine tasakaalustav tollimaks

                                    —

                                    Lõplik dumpinguvastane tollimaks

                                    —

                                    Lõplik tasakaalustav tollimaks

                        5)

                        Neto, vaba hind mandrilaval või majandusvööndis

                        6)

                        Ajutise ja/või lõpliku dumpinguvastase ja/või tasakaalustava tollimaksu summa arvutamine, vajaduse korral

                        7)

                        Asjaomase toote kättesaamise kuupäev ja vajaduse korral MRN

                        8)

                        Esitatud dokumendid, sertifikaadid ja load, täiendavad viited (arve lisatakse asjaomase toote müügi korral)

                        9)

                        Kuupäev, vastuvõtja nimi ja allkiri

                  Toll võib lubada nende andmete esitamist elektroonilisi andmetöötlusvahendeid kasutamata. Sellisel juhul peab vastuvõtja kasutama järgmist pabervormi „Vastuvõtudeklaratsioon“.
            II OSA

               Vorm

            Tekst pildi

               EUROOPA LIIT
               Vastuvõtudeklaratsioon
               (Komisjoni 2. juuli 2019. aasta rakendusmääruse (EL) 2019/1131 (millega luuakse tollimeede nõukogu määruse (EL) 2016/1036 artikli 14a ja nõukogu määruse (EL) 2016/1037 artikli 24a rakendamiseks) artiklid 3 ja 4)
               Originaal
               Pädevatele tolliasutustele
               1. Vastuvõtja identifitseerimisnumber (vastuvõtja nimi, aadress ja EORI-number)
               2. Deklareeritud asjaomane toode
               Kauba kood – TARICi kood (ja vajaduse korral TARICi lisakood)
               Päritoluriigi kood ja/või vajaduse korral (1) lähteriigi kood
               Bruto- ja netomass
               Lisaühikus väljendatud kogus (vajaduse korral)
               Asjaomase toote kirjeldus
               3. Pädev liikmesriik (vt artikli 3 lõige 2 ja artikli 4 lõige 4)
               4. Käesoleva deklaratsiooni suhtes kohaldatavate määruste või menetluse algatamise teadete arv
               Kohaldatav meede (märkige lahter):
               Statistika dumpinguvastaste/tasakaalustavate meetmete kohta
               Algatamisteade
               Registreerimine
               Ajutine dumpinguvastane tollimaks
               Ajutine tasakaalustav tollimaks
               Lõplik dumpinguvastane tollimaks
               Lõplik tasakaalustav tollimaks
               5. Neto, vaba hind mandrilaval või majandusvööndis.

            Tekst pildi

               ORIGINAAL
               6. Makstava dumpinguvastase ja/või tasakaalustava tollimaksu summa arvutamine, vajaduse korral
               7. Asjaomase toote kättesaamise kuupäev ja vajaduse korral MRN
               8. Esitatud dokumendid, sertifikaadid ja load, täiendavad viited (arve lisatakse asjaomase toote müügi korral)
               9. Kuupäev Vastuvõtja nimi Vastuvõtja allkiri
               (1) Juhul, kui dumpingu- või subsiidiumivastaseid meetmeid laiendatakse toodetele, mis on lähetatud muust riigist kui riik, kust pärit impordi suhtes on kehtestatud dumpingu- või subsiidiumivastased meetmed pärast meetmetest kõrvalehoidmist käsitlevat uurimist.
               KASUTAMISEKS AINULT TOLLILE
               Liikmesriikide pädevate tolliasutuste märkused
               Vastuvõtudeklaratsiooni saamise kuupäev ja registreerimisnumber
               Arve vähendatud tollimaksumäära kohaldamiseks või ettevõtja (märkige lahter)
               Vastab minimaalsele impordihinnale (MIP), mis on määratletud dumpinguvastase/tasakaalustava tollimaksu vähendamise/vabastamise künnisena (märkige lahter)
               Muud märkused
               Kuupäev Nimi Allkiri Pitser/aadress

               Märkus

            Vastuvõtudeklaratsiooni koopial olev tekst on järgmine:

               „Koopia
               vastuvõtjale“.

               (1)  Juhul, kui dumpingu- või subsiidiumivastaseid meetmeid laiendatakse toodetele, mis on lähetatud muust riigist kui riik, kust pärit impordi suhtes on kehtestatud dumpingu- või subsiidiumivastased meetmed pärast meetmetest kõrvalehoidmist käsitlevat uurimist.